《自双溪将还家月夜有怀作》
明代·许继

月圆当今夕，客还候明旦。
天空影自流，道远情犹闲。
徘徊清辉间，乔木夏阴散。
凉亭萤暂歇，阴沼蛙方乱。
匡床寝不寐，病骨劳展转。
青灯照愁心，幽花为谁灿。
鸡鸣起促驾，路出烟林畔。
半生羁旅踪，江山浩兴叹。

作者简介：（1350—1386）浙江宁海人，字士修。刻意经学，尤善古诗，有魏晋风韵。安贫守道，自号观乐生。洪武中，以荐授台州训导。